stanford-oval/wikipedia huggingface dataset:
Myöhempien aikojen pyhien Jeesuksen Kristuksen ennallistettu kirkko

Myöhempien aikojen pyhien Jeesuksen Kristuksen ennallistettu kirkko (engl. The Restoration Church of Jesus Christ of Latter Day Saints) on eräs myöhempien aikojen pyhien liikkeeseen kuuluva yhteisö. Liikkeen päämaja on Independencessä, Missourissa. Se perustettiin 6. huhtikuuta 1991. Liikkeen perustajina oli joukko Kristuksen yhteisön (tuolloisen Reorganisoidun myöhempien aikojen Jeesuksen Kristuksen kirkon) jäseniä, jotka vastustivat kirkkonsa teologista liberalismia. Ratkaiseva tekijä oli Reorganisoidun kirkon päätös avata pappeuden virat myös naisille.
Ennallistetun kirkon historia ulottuu jo vuoteen 1981, jolloin joukko Reorganisoidun kirkon teologiseen kehitykseen tyytymättömiä vanhimpia perusti Independencessä epävirallisen ”lauantai-illan opintopiirin”, jossa tutkittiin pyhiä kirjoituksia ja analysoitiin kriittisesti Reorganisoidun kirkon kehitystä. 1980-luvun kuluessa tuhannet Reorganisoidun kirkon linjauksiin tyytymättömät jättivät kirkon ja perustivat omia seurakuntiaan tai opintopiirejä. Myös useita kirkon seitsenkymmeniä, korkeita kirkon virkailijoita, oli tässä joukossa.
Ennallistetun kirkon syntyhistoriaan vaikutti seitsenkymmen M. Norman Page, joka kertoi saaneensa Jumalalta uuden kirkon perustamista koskevia ilmoituksia. Hän organisoi Reorganisoituun kirkkoon tyytymättömät seitsenkymmenet yhtenäiseksi ryhmäksi ja selitti, että Jumala oli kutsunut nämä perustamaan uuden kirkon opillisesti eksyneen Reorganisoidun kirkon tilalle. 6. huhtikuuta 1991 tämä ryhmä tukijoineen piti konferenssin, joka selitti, että Reorganisoitu kirkko oli ”järjestyksettömässä tilassa” ja poikennut pois Jumalan sanan totuudesta. Sen tilalle piti järjestää uusi kirkko, Myöhempien aikojen pyhien Jeesuksen Kristuksen ennallistettu kirkko.
Vuonna 1993 Marcus Juby nimettiin ja erotettiin kirkon ensimmäiseksi presidentiksi. Hän piti tätä virkaa hallussaan aina eroamiseensa vuonna 2001. Hänen seuraajakseen valittiin Mark Evans.
Independencen lisäksi kirkolla on nykyään seurakuntia Atlantassa Georgiassa, Boisessa Idahossa, Wichitassa Kansasissa, Richmondissa Missourissa, Charlestonissa Etelä-Carolinassa sekä La Porte ja River Oaksissa Texasissa.
Opillisesti Ennallistettu kirkko tunnustautuu hieman muokattuihin mormonismin uskonkappaleisiin. Se tunnustaa uskoa jumaluuden kolmeen persoonaan, Isään, Poikaan ja Pyhään Henkeen, Kristuksen lunastusuhriin sekä pelastukseen uskosta ja kuuliaisuudesta evankeliumin pyhille toimituksille. Lisäksi oppi perisynnistä kiistetään. Kirkko selittää itsellään olevan saman virkajärjestyksen kuin apostolien aikana. Tähän kuuluu myös, että naisia ei voida vihkiä pappeuden virkoihin.
Kirkko tunnustaa opin lähteiksi neljä pyhää kirjoitusta, Raamatun, josta käytetään Joseph Smithin Innoitettua raamatunkäännöstä, Mormonin kirjan, Oppi ja liitot -kirjan ilmestyksistä 144 ensimmäistä sekä muissa yhteisöissä tuntemattoman Palautuksen ilmoituksia (engl. Restoration Revelations), joka sisältää kirkon perustamisvaiheessa saatuja ilmoituksia Jumalalta. Näitä on nykyisessä versiossa 36.
Aiheesta muualla

Kirkon virallinen kotisivu (Arkistoitu – Internet Archive)
Willard Huyck

Willard Huyck on yhdysvaltalainen elokuvakäsikirjoittaja, joka on tullut tunnetuksi työstään elokuvan tekijä George Lucasin kanssa. He tutustuivat 1960-luvulla opiskellessaan elokuvantekoa ja kuuluivat molemmat The Dirty Dozen (suom. Likainen tusina) nimiseen nuorten elokuvaajien ryhmään.
Huyck teki yhdessä Gloria Katzin ja Lucasin kanssa käsikirjoituksen elokuvaan Svengijengi '62, josta he saivat Oscar-ehdokkuuden. Ryhmä työskenteli yhdessä myös elokuvan Indiana Jones ja tuomion temppeli -käsikirjoituksen parissa. Lucasin kanssa yhteistyössä syntyi myös Huyckin ohjaama Howard – uuden ajan sankari (Howard the Duck), joka oli suuri taloudellinen pettymys.
Elokuvat

Huyck työskenteli elokuvissa sekä käsikirjoittajana että ohjaajana, joskus molemmissakin tehtävissä.
Tankki täyteen! (The Devil's 8, 1968) – Käsikirjoitus
Svengijengi '62 (American Graffiti, 1973) – Käsikirjoitus
Viskiseikkailu Lucky Ladyllä (Lucky Lady, 1975) – Käsikirjoitus
Rankat kielikurssit (French Postcards, 1979) – Ohjaus
Indiana Jones ja tuomion temppeli (Indiana Jones and the Temple of Doom, 1984) – Käsikirjoitus
Täydellinen ase (Best Defense, 1984) – Ohjaus
Howard – uuden ajan sankari (Howard the Duck, 1986) – Ohjaus, käsikirjoitus
Murha suorassa lähetyksessä (The Radioland Murders, 1994) – Käsikirjoitus
Aiheesta muualla

Willard Huyck Internet Movie Databasessa. (englanniksi)
Viipsjärvi

| Viipsjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°09′00″N, 25°10′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  Karjasillanoja 
Järvinumero:  35.836.1.005
Mittaustietoja
Pinnankorkeus:  145,4 m  
Rantaviiva:  2,294 km  
Pinta-ala:  20,285 ha  
 fiViipsjärvi 
Viipsjärvi  on Kanta-Hämeessä Hämeenlinnassa Takamaan kylän lähellä sijaitseva järvi.
Maantietoa

Järven pinta-ala on 20 hehtaaria ja se on 1,0 kilometriä pitkä ja 300 metriä leveä. Se sijaitsee metsämaastossa Kostilan ja Ylännen pohjoispuolella. Sen rantaviivan pituus on 2,3 kilometriä ja rannat ovat puoliksi suota ja metsää. Järven kaakkoispuolella sijaitsee maatila ja rannoille on rakennettu 11 vapaa-ajan asuntoa.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Mustajoen valuma-alueeseen, johon järvi kuuluu. Järven vedenpinnan korkeus on 145,4 metriä mpy. Järveen on johdettu viereisen suon ojia ja siihen johdetaan myös pohjoisesta Hirvisuon kuivatusvesiä. Pohjoisesta tulee myös Ahveniston laskuoja. Järven laskuoja alkaa maatilan kohdalla etelärannasta ja se juoksee osittain suoraksi kaivettuna Viipsijokena Suhankoon, jossa se yhtyy Arrajokeen. Tämän nimi muuttuu Ylänneellä Isojoeksi ja laskiessaan Pääjärveen, se on nimeltään Mustajoki.
Historiaa

Vuoden 1965 peruskartassa Viipsijoki oli vielä luonnontilassaan. Sen jälkeen se on perattu ojaksi, kun metsiä ja soita on ojitettu.
Native Invader

| Native Invader Tori Amos |
| --- | --- | --- |

Studioalbumin tiedot
 Äänitetty : Cornwall, Iso-Britannia
 Julkaistu: 8. syyskuuta 2017
 Tuottaja(t): Tori Amos
 Tyylilaji: vaihtoehtorock
 Kesto: 61.48
 Levy-yhtiö: Decca
Tori Amosin muut julkaisut
| Unrepentant Geraldines 2014 | Native Invader 2017 | Christmastide 2020 |
Singlet albumilta Native Invander
 ”Cloud Riders” Julkaistu: 28. heinäkuuta 2017  ”Up the Creek” Julkaistu: 11. elokuuta 2017  ”Reindeer King” Julkaistu: 25. elokuuta 2017
Native Invader on yhdysvaltalaisen laulaja-lauluntekijä Tori Amosin albumi, joka julkaistiin 8. syyskuuta 2017. Amos on säveltänyt ja sanoittanut levyn kappaleet. Albumi nousi Yhdysvalloissa Billboard 200 -listan sijalle 39 ja Top Alternative Albums -listan sijalle 3.
Albumilta julkaistiin singlenä kappale ”Cloud Riders” 28. heinäkuuta 2017. Kappaleet ”Up the Creek” ja ”Reindeer King” julkaistiin lisäksi digitaalisina promosingleinä. Amosin tytär Natashya Hawley laulaa taustoja kappaleessa ”Up the Creek”.
Taustaa

Kappaleiden sanoituksissa Amos käsittelee muun muassa vihaa, surua, toivoa ja paranemista. Amos on kertonut saaneensa inspiraatiota kappaleisiin käytyään road tripillä Smokey Mountainsilla tarkoituksenaan tutustua äitinsä Cherokee-sukujuuriin. Luonto ja yhdysvaltojen alkuperäiskansojen perintö on inspiroinut sanoituksia. Hieman road tripin jälkeen Amosin äiti sai aivoinfarktin, mikä vaikutti edelleen levyn teemoihin.
Albumin musiikin suuntaan vaikutti myös Yhdysvaltojen poliittinen tilanne levyn tekemisen aikaan. Amos on sanonut pettyneensä presidentin vaalien tulokseen, kansakunnan jakautumiseen ja valeuutisiin. "Sen ei pitänyt alun perin olla levy täynnä kipua ja verta, kun aloitin musiikin tekemisen", Amos on sanonut. "Mutta kuuntelin ja katsoin konflikteja, jotka traumatisoivat maata, ja kirjoitin noista raaoista tunteista."
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Reindeer King | 7.06 |  |  |  |  |  |  |  |
| 2. | Wings | 4.09 |  |  |  |  |  |  |  |
| 3. | Broken Arrow | 5.20 |  |  |  |  |  |  |  |
| 4. | Cloud Riders | 5.23 |  |  |  |  |  |  |  |
| 5. | Up the Creek | 3.22 |  |  |  |  |  |  |  |
| 6. | Breakaway | 4.36 |  |  |  |  |  |  |  |
| 7. | Wildwood | 4.41 |  |  |  |  |  |  |  |
| 8. | Chocolate Song | 4.41 |  |  |  |  |  |  |  |
| 9. | Bang | 6.11 |  |  |  |  |  |  |  |
| 10. | Climb | 4.02 |  |  |  |  |  |  |  |
| 11. | Bats | 4.18 |  |  |  |  |  |  |  |
| 12. | Benjamin | 2.43 |  |  |  |  |  |  |  |
| 13. | Mary's Eyes | 5.16 |  |  |  |  |  |  |  |
|  |  | 61.48 |  |  |  |  |  |  |  |
| Bonuskappaleet (Deluxe Edition) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Upside Down 2 | 3.23 |  |  |  |  |  |  |  |
| 15. | Russia | 2.44 |  |  |  |  |  |  |  |
|  |  | 67.55 |  |  |  |  |  |  |  |
Arvostelut

Soundi:
Listasijoitukset

| Maa ja lista | Korkein sija |
| --- | --- |
 Alankomaat (Album Top 100): 20
 Australia (ARIA Charts): 113
 Belgia (Ultratop Flanders): 19
 Belgia (Ultratop Wallonia): 46
 Irlanti (IRMA) : 20
 Iso-Britannia (OCC, Britannian albumilista): 16
 Italia (FIMI): 50
 Itävalta (Ö3 Austria Top 40): 21
 Puola (ZPAV): 19
 Ranska (SNEP): 128
 Saksa (Gfk): 18
 Skotlanti (OCC): 15
 Sveitsi (Hitparade): 23
 Yhdysvallat (Billboard 200): 39
 Yhdysvallat (alternative-albumit): 3
 Yhdysvallat (rockalbumit): 6
Aiheesta muualla

Tori Amosin kotisivut
We the Best Music Group

| We the Best Music Group |
| --- | --- |
Perustettu:  2008
Perustajat:  DJ Khaled
Jakelijat:  Epic Records
Tyylilajit:  Rap
Kotimaa:   Yhdysvallat
Sijainti:  Miami, Florida
Kotisivu
Infobox OKNimi-testi OK: 
We the Best Music Group on yhdysvaltalainen DJ Khaledin perustama levy-yhtiö, joka on erikoistunut tuottamaan rap-musiikkia. Yhtiö oli aluksi Def Jam Southia jakelemana ja sittemmin Cash Money Recordsin. Huhtikuusta 2016 lähtien se on ollut Epic Recordsin jakelemana.
Värnån voimalaitos

| Värnån voimalaitos    Värnå Kraftverk |
| --- | --- |
Valtio:  Suomi
Sijainti:  Värnum, Pedersöre
Koordinaatit:  63°35′24″N, 23°05′38″E
Sähköverkkoon:  1933 
Valmistunut:  1933/1963/1992
Omistaja:  Esse Elektro-Kraft Ab 
Vesistö:  Ähtävänjoen vesistö
Joki tai koski:  Ähtävänjoki
Valuma-alue:  noin 1 900 km²  
Keskivirtaama:  15,5 – 16,2 m³/s  
Voimalaitos
Tyyppi:  jokivoimalaitos
Käyttötarkoitus:  vesivoima
Pudotuskorkeus:  5,3 m  
Rakennevirtaama:  25 m³/s  
Kapasiteetti:  1,1 MW  
Vuosituotanto:  5,0 GWh 
 fiVärnån voimalaitos 
Verkkosivut:  eekab.fi
Värnån voimalaitos tai joskus myös Värnumin voimalaitos Pohjanmaalla Pedersöressä sijaitseva vesivoimalaitos, joka toimii Ähtävänjoen keskijuoksulla Värnumissa. Voimalaitoksen omistaa Esse Elektro-Kraft Ab.
Voimalaitos

Värnå on tyypiltään jokivoimalaitos, joka tuottaa vesivoimaa joen virtaamasta. Voimalan tarvitsema vesi saadaan ensisijaisesti Evijärvestä, jossa sijaitsee Kaarenhaarassa säännöstelypato. Kun säännöstelypatoa säädetään, saavat kaikki Ähtävänjoen vesivoimalaitokset lähes saman verran vettä. Mikään Ähtävänjoen voimaloista ei voi varastoida yläjuoksulleen suuria määriä vettä säätövoimaksi, sillä niillä ei ole kovin suurta yläallasta. Ähtävänjoen vesistössä säätövoiman aikaansaamiseksi tulee säännöstellä Alajärveä, Lappajärveä ja Evijärveä yhdessä. Värnån yläpuolisen vesistön järvisyys on yli 10,0 %, ja sen valuma-alueen pinta-ala on noin 1 900 neliökilometriä. Koska valuma-alueen pinta-alaa ei ole ilmoitettu, on se laskettu Herrforsin ja Björkforsin voimaloiden valuma-alueiden keskiarvona.
Voimalaitos sijaitsee Ähtävässä Värnumin kylässä. Se rakennettiin Värnumforsenin koskeen (myös Värnåfors) patoamalla joki Umforsbackenin rinnettä vasten joen koillisrantaa seuraavalla 1,7 kilometriä pitkällä maapadolla. Vedenpinnan nosto on muodostanut voimalan yläaltaaksi noin 700 metriä pitkän ja 50–200 metriä leveän järven. Yläaltaan vedenpinta sijaitsee yleensä 23,6 metriä mpy. ja ala-altaan noin 18 metriä mpy., koska voimalan pudotus on 5,0 metriä. Voimalaitoksen pato on noin 40 metriä leveä, ja siinä on kaksi voimalaitosrakennusta. Joen vasemmalla rannalla sijaitsee vanhempi rakennus ja keskellä joen uomaa uudempi voimalarakennus.
Joen virtaamia on mitattu vuosina 1982–2000, mutta voimalaitoksen kohdalta ei virtaamatietoja ole saatavissa. Alapuolisen Herrforsin ja yläpuolisen Björkforsin voimaloiden keskivirtaamat ovat vastaavasti 15,5 ja 16,2 kuutiometriä sekunnissa (MQ, m³/s). Näiden avulla voidaan arvioida virtaamaa Värnån voimalan kohdalla. Tarkastelujakson keskiylivirtaamaksi voidaan silloin ilmoittaa väli 30,7–39,7 m³/s (MHQ) ja keskialivirtaama 5,2–5,4 m³/s (MNQ). Suurin mitattu virtaama on silloin ollut 48–69 m³/s (HQ) ja pienin 3,2–3,3 m³/s (NQ). Voimalan rakennevirtaama on 25 m³/s, joten tulvakaudella joudutaan ylijäämävesi juoksuttamaan vesiturbiinien ohi. Vesiturbiinien kapasiteetti on tällöin 1 100 kilowattia eli 1,1 megawattia. Evijärven säännöstelypadolle on lupaehdoissa määritetty maksimijuoksutuksen ylärajaksi 38 m³/s . Voimalan pudotus on 5,3 metriä ja ilmoitettu keskimääräinen sähkön vuosituotanto on 5,0 gigawattituntia.
Velvoitteet

Värnån viimeisin lupapäätös on vuodelta 1993, ja se on sisällöltään vastaavanlainen kuin muillakin Ähtävänjoen voimaloilla. Se sisältää ainakin vuosittaisen istutusvelvoitteen (meritaimen) ja istutusvelvoitteen onnistumisen todentamisen. Lupaehdoissa mainitaan myös yläaltaan vedenpinnan korkeuksien ylä- ja alarajat, jotka ovat 22,50–23,35 metriä mpy. Ehdoissa on vielä pykälä uittokauden vedenkorkeuksille, vaikka uittotoimintaa ei enää ole.
Historiaa

Voimalaitos on valmistunut vuonna 1933 ja peruskorjattu vuosina 1963 ja 1992. Viimeksi sitä kunnostettiin vuonna 2016.
Aiheesta muualla

Värnumin voimalaitos (kopterivalokuva), porssitieto.fi
Määttä, Janne: Värnumin voimalaitos (valokuva), iki.fi
Welliton

| 0 | 1 | 2 |
| --- | --- | --- |

Henkilötiedot
Koko nimi: Welliton Soares de Morais
Syntymäaika: 22. lokakuuta 1986
Syntymäpaikka: Conceição do Araguaia-PA, Brasilia,
Pelipaikka: hyökkääjä
Pituus: 174 cm
Seura
Seura: FK Spartak Moskova
Pelinumero: 11
Junioriseurat
: Goiás
Seurat
| Vuodet | Seura | O (M) |
| 2006 2006 2007 2007– | Goiás Ituano (laina) Goiás FK Spartak Moskova | 26 (9)  26 (6)   93 (57) |
 Seurajoukkueuran tilastot kattavat vain kansalliset sarjat.
Welliton (oik. Welliton Soares de Morais, 22. lokakuuta 1986 Conceição do Araguaia, Brasilia) on brasilialainen jalkapalloilija, joka edustaa Venäjän valioliigan FK Spartak Moskovaa. 174 senttimetrinen ja 69-kiloinen Welliton on pelipaikaltaan hyökkääjä. Moskovan Spartakiin Welliton siirtyi brasilialaisesta Goiásista heinäkuussa 2007. Wellitonilla on Spartakin kanssa sopimus vuoteen 2012 asti.
Aiheesta muualla

Wikimedia Commonsissa on kuvia tai muita tiedostoja aiheesta .
Wellitonin profiili (soccerway.com) (englanniksi)
Ngatpang

| Ngatpang |
| --- | --- |

 Lippu
 Osavaltion sijainti Palaussa
Valtio:  Palau
Hallinto:  
 – hallinnollinen keskus:  Oikuul
Pinta-ala:  65 km²
Väkiluku   (2015):  282
 – väestötiheys:  4,3 as./km²
Lyhenteet:  
 – ISO 3166:  PW-224
Ngatpang on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 65 neliökilometriä. Vuoden 2015 väestönlaskennassa asukkaita oli 282.
Ngardmau

| Ngardmau |
| --- | --- |

 Lippu
 Osavaltion sijainti Palaussa
Valtio:  Palau
Pinta-ala:  10,0 km²
Väkiluku (2015):  185
 – väestötiheys:  18,5 as./km²
 
Verkkosivu
Ngardmau on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 10 neliökilometriä. Vuoden 2015 väestönlaskennassa asukkaita oli 185.
Wear

| Wear |
| --- | --- |
 Wearjokea Bishop Aucklandin pohjoispuolella.
Alkulähde:  Wearhead, Penniinit
Laskupaikka:  Wearmouth, Pohjanmeri
Pituus:  97 km
Valuma-alue:  1311 km²

Wear [ˈwɪər] on noin 97 kilometriä pitkä joki, joka virtaa County Durhamin kreivikunnassa ja laskee Pohjanmereen.
Wear saa alkunsa Penniinien pohjoishuipuilta läheltä Wearheadin kylää. Aluksi se virtaa vuolaana Weardalen halki. Saavutettuaan County Durhamin itäosien alavat maat se levenee ja syvenee ja laskee lopulta mereen Sunderlandin kohdalla. Aikaisemmin jokisuu sijaitsi etelämpänä Hartlepoolin lähistöllä, mutta uoma on siirtynyt aikojen kuluessa pohjoisemmaksi.
Bishop Aucklandista alavirtaan Wear virtaa vanhojen hiilikenttien läpi. Alueella ei ole kuitenkaan ollut kaivostoimintaa enää 1900-luvun lopun jälkeen. Alajuoksullaan joki ohittaa myös Durhamin kaupungin, jonka linna ja katedraali kohoavat 30 metriä sen pinnan yläpuolelle.
Ngarchelong

| Ngarchelong |
| --- | --- |
 Kivipää Olleissa
 Lippu
 Osavaltion sijainti Palaussa
Valtio:  Palau
Pinta-ala:  41 km²
Väkiluku (2015):  311
 – väestötiheys:  7,6 as./km²
Lyhenteet:  
 – ISO 3166:  PW-218
Ngarchelong on yksi Palaun 16 osavaltiosta. Se sijaitsee Babeldaobin saaren pohjoiskärjessä. Sen pinta-ala on 41 neliökilometriä ja siellä on 311 asukasta (vuonna 2015).
Osavaltion alueella sijaitsee poikkeuksellisen paljon kivimonoliitteja, jotka olivat perinteisessä palaulaisessa uskonnossa pyhiä paikkoja.
Myöhemmän Han-dynastian kirja

Kronikan ensimmäinen sivu
Houhanshu (kiin. 後漢書, Hòuhànshū; Wade-Giles: Hou Han Shu) eli Myöhemmän Han-dynastian kirja on kiinalainen historiallinen kronikka, jonka laati Fan Ye 400-luvulla käyttäen lähteinään useita aiempia historioita ja dokumentteja. Se kattaa itäisen Han-dynastian historian vuodesta 25 vuoteen 220.
Kirja kuuluu neljään varhaiseen historiografiaan 24 historiaa -kaanonissa, yhdessä Shijin, Hanshun ja Kolmen kuningaskunnan kronikan kanssa. Fan Ye käytti työssään useita aiempia teoksia, kuten Sima Qianin ja Ban Gun kertomuksia, sekä lukuisia muita, joista suurin osa ei ole säilynyt kokonaisina. Teoksen 30 viimeistä osaa eli kahdeksan tarkastelua laista, rituaaleista, uhreista, tähtitieteestä, viidestä elementistä, maantieteestä, virkamiehistä, vaunuista ja vaatteista, jotka otettiin Sima Biaon 200-luvulla laatimasta teoksesta, lisäsi Liu Zhao 500-luvulla.
Läntisten alueiden kronikat perustuvat kenraali Ban Yongin keisarille noin vuonna 125 laatimaan raporttiin, ja sisältävät luultavasti hänen kuuluisan isänsä Ban Chaon muistiinpanoja. Ne muodostavat Houhanshun 88. osan ja keskeisen lähteen läntisten alueiden kulttuurista ja yhteiskunnasta. Niihin kuuluvat varhaisimmat kiinalaiset tiedot Daqinista eli Rooman valtakunnasta.
Kirjallisuutta

Beck, B. J. Mansvelt: The Treatises of Later Han: Their Author, Sources, Contents, and Place in Chinese Historiography.  BRILL, 1990.  ISBN 9789004088955.  Teoksen verkkoversio.
Aiheesta muualla

Lisää luettavaa aiheesta 後漢書 on Wikiaineistossa (kiinaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Book of the Later Han
Käännös suomeksi
Värnamo

| Värnamo |
| --- | --- |
 Värnamon tori ja raatihuone.
 Värnamo
 Koordinaatit: 57°11′5″N, 14°2′28″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Värnamon kunta
Pinta-ala:  
 – Maa:  12,17 km²
Väkiluku:  18 696
 – Väestötiheys:  1 536,2 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Värnamo on taajama Värnamon kunnassa Smålandissa Ruotsissa. Taajaman ohi menee Eurooppatie E4 ja Värnamo on myös rautatiesolmukohta, jossa kohtaavat Kustbanan ja Halmstadsbanan. Taajamassa on 18 696 asukasta (31.12.2010). Väkiluku on ollut tasaisen hiljaisessa kasvussa viimeiset vuosikymmenet ja on lähes kaksinkertaistunut vuodesta 1960.
Värnamon kaupunginosia ovat Alansryd, Amerika, Centrum, Doktorn, Gröndal, Helmershus, Hornaryd, Idavall, Karlsdal, Malmen, Mossle, Mosslelund, Norregård, Nylund, Rörstorp, Söderåsen, Torp, Trälleborg, Viadukten, Vråen, Västhorja, Åminne ja Östermalm.
Historia

Värnamo perustettiin varhaisella keskiajalla Lagan-joen varteen käräjä- ja markkinapaikaksi.
Vuonna 1871 Värnamo erotettiin Värnamon maalaiskunnasta itsenäiseksi kauppalaksi. Aikaisemmin Värnamo oli ollut alakauppala (ruots. lydköping), sittemmin vapaakauppala (ruots. friköping) ja vielä epäitsenäinen kauppala (ruots. municipalköping) ennen kuin siitä tuli oma kauppalakuntansa. Kauppala muutettiin kaupungiksi vuonna 1920 ja Värnamon maalaiskunta liitettiin siihen vuonna 1947.
Vuodesta 1971 kaupunki on kuulunut Värnamon kuntaan, jonka keskustaajamana se toimii.
Nähtävyyksiä

Värnamossa sijaitsee Apladalenin luonnonpuisto sekä osittain myös Store Mossen kansallispuisto.
Media

Paikallislehti Värnamo Nyheter ilmestyy neljästi viikossa.
Väestönkehitys

| Värnamon taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 10 916 | 10 916 |
| 1965 | 1965 |    | 13 173 | 13 173 |
| 1970 | 1970 |    | 14 962 | 14 962 |
| 1975 | 1975 |    | 15 726 | 15 726 |
| 1980 | 1980 |    | 15 838 | 15 838 |
| 1990 | 1990 |    | 16 535 | 16 535 |
| 1995 | 1995 |    | 16 969 | 16 969 |
| 2000 | 2000 |    | 17 627 | 17 627 |
| 2005 | 2005 |    | 18 469 | 18 469 |
| 2010 | 2010 |    | 18 696 | 18 696 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Jönköpingin läänin kuntien keskustaajamat
Nalbarin piirikunta

Nalbarin piirikunta (assamiksi নলবাৰী জিলা, Nalabārī jilā, bengaliksi নলবাড়ি জেলা, Nalabāṛi jelā) on yksi Intian Assamin osavaltion 27 piirikunnasta. Piirikunta rajautuu pohjoisesta Baksan piirikuntaan, lännestä Barpetan piirikuntaan ja kaakosta Kamrupin piirikuntaan.
Vágia

| Vágia Βάγια |
| --- | --- |
 Kunnallisyksikön sijainti
 Vágia
 Koordinaatit: 38°19′07″N, 23°10′45″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Thíva
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  280402
Väkiluku (2011):  3 248
 – Kaupunki­yhdys­kunta:  3 248
 – Kaupunki:  3 248
Aikavyöhyke:  UTC+2
 – Kesäaika:  UTC+3
Postinumero:  32002
Infobox OKVirheellinen NIMI-arvo: 
Vágia (kreik. Βάγια) on Kreikan kaupunki sekä samanniminen Thívan kunnan kunnallisyksikkö (Δημοτική Ενότητα Βαγίων, Dimotikí Enótita Vagíon) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Kaupungin ja kunnallisyksikön väkiluku on 3 248 (vuonna 2011).
Vágian kaupunki sijaitsee noin 13 kilometriä Thívan kaupungista länteen. Vágian kunnallisyksikkö käsittää alueen Thívan kunnan pohjoisosassa. Vágia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thívan kuntaan yhdessä Plataiéen ja Thísvin kanssa, jolloin se muuttui uuden kunnan kunnallisyksiköksi.
Wellsin tuomiokirkko

| Wellsin tuomiokirkko |
| --- | --- |

Sijainti:  Wells, Somerset
Koordinaatit:  51°12′37″N, 2°38′36″W
Seurakunta:  Englannin kirkko
Rakentamisvuosi:  1176
Tyylisuunta:  Gotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Wellsin tuomiokirkko (engl. Cathedral Church of St. Andrew) on anglikaaninen tuomiokirkko Wellsissä Somersetin kreivikunnassa Britanniassa.
Historia

Arkeologisissa kaivauksissa paikalta on löydetty Rooman valtakunnan aikainen mausoleumi. Ine Wessexläinen rakennutti paikalle ensimmäisen kirkon piispa Aldhelmin pyynnöstä vuonna 705, ja se omistettiin Pyhälle Andreakselle. Kaksisataa vuotta myöhemmin piispanistuin siirrettiin Sherbornesta Wellsiin. Nykyisen kirkon rakentaminen alkoi 1100-luvulla, ja se oli suurilta osin valmis käyttöönoton yhteydessä vuonna 1239.
Katedraaliin on haudattu useita piispoja.